เพราะเหตุใดประชาชนบางประเทศ จึงมีสุขภาพดีกว่าประชาชนประเทศอื่นๆ
อาหาร วิธีการปรุงอาหาร และลีลาชีวิตที่แตกต่างกันออกไป สามารถเป็นเครื่องมือที่ช่วยอธิบายได้ว่า เพราะเหตุใดประชาชนบางประเทศ ผู้มีวัฒนธรรม
นักโภชนาการและผู้เชี่ยวชาญ เกี่ยวกับเรื่องสุขภาพกล่าวว่าการเรียนรู้เกี่ยวกับประเทศ ที่ประชาชนมีสุขภาพแข็งแรงเหลือเกินนั้น เป็นเรื่องที่ทรงความสำคัญถ้าเราต้องการลดน้ำหนักต่อสู้กับโรคภัยไข้เจ็บ และมีชีวิตที่แข็งแรงมากขึ้น หลังจากท่องโลกมาหลายปีผู้เชี่ยวชาญด้านความสมบูรณ์ของร่างกาย จากการออกกำลัง และการรับประทานอาหารครบถ้วนฮาร์ลีย์ พาสเตอร์แน่กเขียนหนังสือเล่มใหม่ซึ่งมีชื่อเรื่องว่า The5-Factor World Diet ซึ่งเขาจัดอันดับประเทศ ที่ประชาชนมีสุขภาพดีเยี่ยมรวม10ประเทศไว้ คุณฮาลีย์ พาสเตอร์แน่กกล่าวไว้ตอนนี้ว่า "ตามทัศนะของผมชาวญี่ปุ่น เป็นคนที่มีสุขภาพแข็งแรงที่สุดในโลก พวกเขาอายุยืนที่สุดในโลกและผู้ที่เป็นโรคอ้วน โรคหัวใจและโรคเบาหวานมีน้อยรายมาก "เขากล่าวต่อไปว่าคนญี่ปุ่นมองอาหารทุกมื้อ เหมือนกับเป็นศิลปะแบบหนึ่งคือ อาหารจัดไว้สวยและมีรสอร่อยอีกทั้งคนญี่ปุ่นรับประทานปลา ถั่วเหลืองเป็นเม็ดๆสาหร่ายทะเลและดื่มชาเขียวกันมากที่สุดในโลก เขากล่าวว่า พอรับประทานอาหารจนรู้สึกตัวว่าชักจะอิ่มคนญี่ปุ่นจะหยุดรับประทาน และคอยดูท่าทีอีกสิบนาทีก่อนจะตัดสินใจว่า จะรับประทานอาหารต่อไปหรือไม่?และเกือบจะตลอดเวลาก็ว่าได้ พวกเขาจะรู้สึกอิ่มหมีพีมัน จนไม่จำเป็นต้องรับประทานอาหารต่อไปอีก สิงค์โปร์ เกาหลี และจีนเป็นอีกสามประเทศทางเอเชียที่ติดอันดับ 10 ประเทศยอดเยี่ยมที่สุดของโลกส่วนที่เหลือก็มีอิสราเอล สวีเดน ฝรั่งเศส กรีซและอิตาลี ซึ่งอยู่ทางย่านทะเลเมดิเตอร์เรเนียน เขากล่าวไว้ตอนนี้ว่า อาหารอิตาเลียนตั้งแต่เม็ดถั่วเลนทิลเม็ดถั่วกาบานโซน้ำส้มสายชูเรื่อยไป จนถึงแป้งพาสต้าอีกนิดหน่อยนั้น รับประทานแล้วทำให้สุขภาพดีอย่างสุดสุดเลยเขากล่าวด้วยว่า อาหารมื้อใหญ่สุดของชาวอิตาลีในแต่ละวัน คือมื้อกลางวันไม่ใช่มื้อเย็น และว่าพอรับประทานอาหารเสร็จ ชาวอิตาลีทั้งครอบครัว ก็จะพากันออกไปเดินเล่น ส่วนนายแพทย์ ริชาร์ด คอลลินส์ แนะนำให้คนไข้ของเขารับประทานอาหารแบบที่คนย่านทะเลเมดิเตอร์เรเนียน นิยมรับประทานกันเพราะว่าใส่ผักผลไม้ เมล็ดธัญญพืชที่ไม่มีการขัดสีเยอะแยะ เนื้อปราศไขมันและเนื้อเป็ดไก่ และปลาที่มีโอเมก้า3มากๆ และถ้าดูให้ดีแล้วจะเห็นว่า ลีลาชีวิตและวิธีการรับประทานของคนเหล่านั้นผสมผสานกับการออกกำลังกาย ที่ได้สมดุย์กับปริมาณอาหารที่รับประทานเข้าไป นายแพทย์ริชาร์ด คอลลินส์ บอกว่าการเอาการแพทย์ผสมผสาน กับความรู้ในด้านการปรุงอาหารของเขาทำให้เขาสามารถแนะนำให้คนไข้ รู้ถึงวิธีการปรุงอาหารอย่างผิดๆ อย่างเช่นการใช้เครื่องปรุงที่ไม่ดีต่อสุขภาพการปิ้งและการทอด ตลอดจนการทำลายไวตามินที่สำคัญต่างๆ ได้และชักชวนให้พวกเขาหันมาสนใจอาหารแบบที่คนย่านทะเลเมดิเตอร์เรเนียนนิยมรับประทานกัน ส่วนนายแพทย์ เดวิด เซอร์แวน-ชไรเบอร์ ผู้เขียนหนังสือที่ให้ชื่อว่า " Anti-Cancer, A New Wayof Life "กล่าวว่าการที่เราเปลี่ยนอาหาร ที่รับประทานเพียงเล็กน้อยเสียด้วยซ้ำไปและการเปลี่ยนวิธีการปรุงอาหารนั้น จะสามารถมีประโยชน์ต่อร่างกายของเรา ได้อย่างมากทีเดียวคุณหมอผู้นี้ยกตัวอย่างให้ฟังว่า ผลการศึกษาเมื่อเร็วนี้พบว่าหญิงจีน ผู้รับประทานเห็ดสัปดาห์ละสามวันลดความเสี่ยงต่อการเป็นโรคมะเร็งที่เต้านมได้ห้าสิบเปอร์เซ็นต์ และถ้ารับประทานเห็ดควบคู่กันไปกับการดื่มชาเขียวสัปดาห์ละสามถ้วย ก็จะทำให้ลดความเสี่ยงต่อการที่จะเป็นโรคมะเร็งที่เต้านมได้ถึงแปดสิบเก้าเปอร์เซ็นต์เป็นต้น ส่วนแพทย์หญิง เคลลี่ เทรเว่อร์ผู้เขียนหนังสือเรื่อง "The Program: The Brain-Smart Approach to theHealthiest You "เห็นด้วยกับเรื่องนั้น คุณหมอกล่าวว่า ความรู้เกี่ยวกับเรื่องอาหารที่ทำให้คนมีสุขภาพดีที่สุดนั้น มีให้ศึกษามากกว่า แต่ก่อนและสามารถช่วยให้คนเรา ต่อสู้กับศัตรูที่ร้ายกาจที่สุดคือ โรคอ้วนนั้นได้